अफ़्रीकी सवाना हाथी
अफ़्रीकी सवाना हाथी (अंग्रेज़ी: African bush elephant; उच्चा.: अफ़्रीकन बुश एलिफैंट), (वैज्ञानिक नाम: लोक्सोडोंटा अफ़्रीकाना) अफ़्रीकी हाथी के दो प्रजातियों में से एक है। यह संसार का सबसे बड़ा जीवित स्थलीय जानवर है। इसके पैर से कंधे तक की ऊँचाई लगभग 3.96 मीटर और शरीर का वजन लगभग 10.4 टन तक होता है। यह मूल रूप से अफ़्रीका महादेश के 37 देशों में पाया जाता है। इसका निवास स्थान आमतौर पर जंगलों में, घास के मैदानों में एवं कृषि योग्य भूमि पर होता है।